Eesti Eripedagoogide Liit

ÜLDKOGU PROTOKOLL

Paide, Keskväljak 14 08.november 2019

Algus kell 10, lõpp kell 16.00

Juhatas: Lea Pilme

Protokollis: Ülle Rästas

Päevakord

1. Tervitussõnad (Lea Pilme)
2. Eripedagoogi kutsetunnistuse üleandmine (Marge Süld, Triin Kivirähk, Lea Pilme)
3. Uute liikmete vastuvõtmine (Lea Pilme)
4. Erivajadustega noorte elu Taanis (Liina Selgis)
5. Eripedagoogika kogumiku nr 61 tutvustus (Kaja Plado)
6. Vanapagan IX väljakuulutamine (Lea Pilme, Kaja Plado)
7. „Aasta tegu eripedagoogikas“ konkursi idee tutvustamine (Lea Pilme)
8. EEL juhatuse liikmete ülevaated kolme viimase aasta tegemistest ja ettepanekud uuele juhatusele (Meelika Maila, Marge Süld, Kristi Jakobson, Lea Pilme)
9. EEL uue juhatuse ja juhatuse esimehe (presidendi) valimine aastateks 2019-2022 (Lea Pilme)
10. Üldkogu lõpetamine (Lea Pilme)

**1. päevakorrapunkt**

Lea Pilme tervitas üldkogule tulnud liikmeid ja liikmekandidaate ning kutsus liidu liikmeid üles jagama eripedagoogikaga seotud huvitavaid kogemusi.

**2. päevakorrapunkt**

Toimus kutsetunnistuste jagamise 10. voor. Kutsetunnistuse saamiseks esitati 7 taotlust, millest 1 võeti tagasi. Kutsetunnistuse said kakseripedagoogi, kes mõlemad on EEL liikmed. Marge Süld, Triin Kivirähk ja Lea Pilme andsid kutsetunnistused üle Kristi Jakobsonile ja Kadri Rebasele.

**3. päevakorrapunkt**

EEL liikmete heakskiidul võeti liidu liikmeteks Kaia Kits, Ursula Valgur, Meelike Terasmaa, Eve Kukk, Maiki Turro, Deivi Kõiv, Merle Muru, Olga Pallo, Maris Ratassepp ja Riina Maidre.

Koos uute liikmetega kuulub liitu 172 liiget.

**4. päevakorrapunkt**

Programmi „Europan Solidarity Corps“ raames töötas Liina Selgis eelmisel õppeaastal 10 kuud vabatahtlikuna erivajadustega laste koolis Põhja- Taanis Løgøstøris. Ta jagas oma kogemusi ning tutvustas sealset õppetöö korraldust.

**5. päevakorrapunkt**

Kaja Plado tutvustas värsket „Eripedagoogika“ 61. numbrit ning meenutas esimest kogumikku, mis ilmus märtsis 1996. Esimestes numbrites oli rubriik „Aasta eripedagoogikas“. See rubriik oli omamoodi kroonika, milles fikseeriti aasta olulisimad eripedagoogikaga seotud sündmused. Kaja Plado tegi ettepaneku see rubriik taastada.

Eripedagoogika tellijaid on veidi üle 400. Kogumik on hästi vastu võetud. Eripedagoogika väljaandmine toimub täielikult ühiskondlikul alusel. Kaja Plado pööras tähelepanu sellele, et järgmisel EEL juhatusel on vajalik mõelda, kuidas kogumikku tellijateni viia. Levitajafirma teenuse ostmisel võib tõusta kogumiku hind. Vajalik on palgata toimetaja.

2016- 2019 ilmus Eripedagoogikat 10 numbrit. Kogumike teemadeks on olnud alusharidus, matemaatika, logopeedia ja emakeel. Ilmunud on eripedagoogika osakonna 50. sünnipäevale pühendatud kogumik, kogumik *In memoriam Karl Karlep*, koolide juubelitele pühendatud kogumikud. 61.kogumiku koostaja on Kristina Kutsar. Peamine tähelepanu on lugema õppimisel ja õpetamisel. Kaja Plado teeb ettepaneku, et magistritööde tutvustamisel märgitaks kogumikus lisaks autorile ära ka magistritöö juhendaja.

**6. päevakorrapunkt**

Seni on välja antud kaheksa EEL auliikmetiitlit e Vanapaganat. Lea Pilme teeb ettepaneku, et edaspidi annab Vanapagana tiitli üle eelmine Vanapagana tiitliga pärjatud inimene.

Eelmine Vanapagan Kaja Plado ütles, et tiitli andmisel on välja kujunenud planeerimatult 3aastane tsükkel. EEL liikmetelt tuli sel korral 3 ettepanekut, kellele tiitel anda. Juhatus otsustas, et tiitli saab Krista Sunts, kellele anti Vanapagana kuju, tunnistus ja lilled. Krista Sunts esines tänukõnega.

**7. päevakorrapunkt**

Lea Pilme tutvustas ideed hakata igal aastal välja andma tunnustust „Aasta tegu eripedagoogikas“. Esimese tunnuskirja võiks välja anda 2020.aasta kevadel 2019. aasta teo eest. See on tegu, mida omakeskis tunnustame.

Tuleb ettepanek saalist, et võiks tunnustada rohkem kui ühte tegu.

**8. päevakorrapunkt**

Meelika Maila rääkis lühidalt oma tööst juhatuse liikmena. Meelika hinnangul oli juhatus koostöine. Meelika Maila ülesandeks oli üldkogude korraldamine, Erle Põikliku ülesandeks suvepäevade läbiviimine. 3 aasta jooksul toimus 6 üldkogu. Üldkogud olid temaatilised. Meelika Maila ettepanek uuele juhatusele on, et see teeks tööd sama hästi või paremini kui tegi vana juhatus.

Marge Süld rääkis enda ülesannetest juhatuses. Tema töö juhatuses oli seotud kutse andmisega. Info kutse taotlemise ja saamise kohta muudeti kodulehel selgemaks. Kutse taotlejate tagasiside on olnud positiivsem. Vajalik on nõustamine enne kutse taotlemist. 2017. aastal uuendati tase 7 ja 8 kutsestandardit. EEL on tunnustatud kutseandja Kutsekoja poolt. Kutsekoja läbi viidud hindamisel viidati vajadusele dokumentatsiooni paremini arhiveerida.

Kristina Kutsarit esindas Kristi Jakobson. Kristina Kutsari ja tema meeskonna ülesandeks oli avaliku teabe haldamine, kodulehe lihtsamaks ja paremaks muutmine, Facebookis info duubeldamine, et see jõuaks rohkemate inimesteni. Soovitused järgmisele juhatusele olid: võiks täiendada kodulehe pildikogu, luua keskkond, kus saab üksteisele nõu anda ja materjale jagada, luua kalender, mida saab siduda kodulehega ning mis kajastab olulisi sündmusi/ koolitusi/ tähtpäevi jms.

Anne Paalistet esindas Lea Pilme. Anne Paaliste ülesandeks juhatuses oli pidada arvestust liikmeskonna üle. 151st on liikmeskond kolme aasta jooksul kasvanud 173ni.

Lea Pilme andis ülevaate enda tööst juhatuse esimehena. EEL on olnud tihe koostööpartner Tartu Ülikooliga, Haridus- ja Teadusministeeriumiga, Kutsekojaga ja paljude teiste organisatsioonidega. Palju on tulnud suhelda ajakirjandusega, anda intervjuusid ja kommentaare. EEL on olnud aktiivne kaasarääkija haridusega seotud teemadel.

Lea Pilme andis ülevaate kuludest ja tuludest. EEL on kaks palgalist töötajat: raamatupidaja ja IT- spetsialist 08.11.2019 seisuga on liidu pangaarvel 21 721,61 eurot. Liidu peamiseks tuluallikaks on liikmemaksud. Kogumike müügist saadav tulu jääb vahemikku 50 senti- 2 eurot ühe eksemplari pealt.

**9. päevakorrapunkt**

Lea Pilme kinnitas, et on saanud nõusoleku kandideerida juhatusse 10 inimeselt. Kandidaadid olid:

Eija Sõukand

Lea Mardik

Elo Siska

Liina Õmblus

Marge Süld

Erle Kuusik

Lea Pilme

Anna Maria Ülviste

Moonika Haili

Pille Häidkind

Üldkogul osalenud ja volitatud liikmete hääletamise tulemusel valiti enamushäältega uude juhatusse järgmised liikmed:

Eija Sõukand

Liina Õmblus

Marge Süld

Lea Pilme

Anna Maria Ülviste

Moonika Haili

Pille Häidkind

Uue juhatuse presidendi valimised üldkogul ei õnnestunud. Üldkogu on ühehäälselt nõus, et presidendi valib uus juhatus.

**10. päevakorrapunkt**

Kaja Plado tutvustas lihtsustatud õppekava uuendamisprotsessi ja sellega kaasnevaid kitsaskohti. Lea Pilme ja Eija Sõukand rääkisid lühidalt toimetuleku õppekava uuendamisest.

Lea Pilme ütles üldkogu lõpusõnad.

Protokollija: Juhataja:

Ülle Rästas Lea Pilme

/*allkirjastatud digitaalselt/ /allkirjastatud digitaalselt/*